Järgmisel hommikul sõime liigagi kalli raha eest liigagi kesise hommikusöögi haha ning kasutasime uuesti ära tasuta lennujaama transfeeri, millega tagasi terminali sõitsime. Sealt sõitsime omakorda rendiauto tasuta transfeeriga nende esindusse lennujaama lähedal, et kätte saada oma campervan. Meie käsutuses oli terve reisi ajaks Jucy campervan Cabana (vaata SIIT), mis hõlmas endas voodit, külmkappi, kraanikaussi ja voolavat vett ning isegi laest alal laskuvat telekat. Meil vedas, kuna tavaliselt on kõik Jucy autod rohelised ja hakkavad juba kaugelt silma. Meie oma oli aga täiesti valge, vaid paari Jucy logoga küljel ja taga.